Giustina Demetz

Giustina Demetz (* 27 de auril 1941 a Santa Cristina ), tlameda te Gherdëina Justi de Palua a Soplajes,  fova na garejadëura, campionëssa de schi de Gherdëina tla garejeda libra y tl slalom lerch.

Ëila fova dessegur ntlëuta la miëura de ji cui schi dla Talia. Dal 1965 al 1969 ala venciù diesc tituli de campionat talian te cater disciplines sciche degun autra te chël tëmp.

L prim suzes ala abù pra la olimpiada de Dispruch tl 1964 y doi ani do iela stata quinta tla cumbineda y sesta tl slalom lerch ti campionac mundiei dl 1966 a Portillo.

Dal 1967 à Justi Demetz scumencià a fe pea ala Copa dl Mond metuda su per l prim iëde n chël an y ai 13 de merz dl 1967 ala venciù a Sestriere adum cun Marielle Goitschel fajan l medemo tëmp. Ala fin dla sajon fovela la terza miëura de libra dl mond.

Do che la nen ova nia plu pedù fe pea ala Copa dl Mond dl 1970 te Gherdëina ajache la se ova rot na giama puec dis dant<ref>Bruno Moroder: I campionac mondiei de schi te Gherdëina. Calënder de Gherdëina 1971, pl. 32</ref>, se ala tra zeruch dala garejedes.

 Juesc olimpics 

 Dispruch 1964: 11a libra, 14a Slalom lerch
 Grenoble 1968: 13a libra, 14a Slalom lerch

 Campionac dl mond 

 Portillo 1966: 5a tla cumbinazion, 6a  tl slalom lerch

 Copa dl Mond 
 Sajon 1967: 9a de dutes, 3a de libra
 Sajon 1968/69: 9a de libra
 14 jëdesc danter la miëures diesc, de chisc 1 vitoria:

 Autri suzesc 
 10 tituli de campionëssa dl'Italia

 Libra: 1965, 1968, 1969
 Slalom lerch: 1965, 1966, 1967, 1968
 Slalom: 1967, 1968
 Cumbineda: 1968

 Notes 

 Bibliografia 
 Ingrid Runggaldier: Dala garejedes de schi ai ciauzei da schi: la doi carieres de suzes de Giustina Demetz.'' Gana nr. 26, La Usc di Ladins 2022, pl. 48-51.
 Cunliamënc 
 Fotos de Justi Demetz sun Commons
 Giustina Demetz tla banca dac dla FIS  (nglëisc)
 Giustina Demetz tla banca dac  Ski-DB (nglëisc)
 Giustina Demetz tla  banca dac  Olympedia.org (nglëisc)

Demetz Giustina
Demetz Giustina
Categoria:Persones de Santa Cristina